b"\n_START_ARTICLE_\nSant Mart\xc3\xad de Peralada\n_START_SECTION_\nHist\xc3\xb2ria\n_START_PARAGRAPH_\nSant Mart\xc3\xad de Peralada apareix documentada des del 1002, en una ep\xc3\xadstola del papa Silvestre II al bisbe Od\xc3\xb3 que confirmava diverses possessions de la Seu de Girona, encara que \xc3\xa9s probable que exist\xc3\xads anteriorment. D'aquest primer per\xc3\xadode es conserven alguns vestigis, tot i que corresponen a diverses etapes constructives. L'autor Joan Badia data el parament entre els segles X i XI, i la finestra i el timp\xc3\xa0 en els segles XII i XIII._NEWLINE_El campanar \xc3\xa9s g\xc3\xb2tic, dels segles XIV-XV. L'actual aspecte del temple de Sant Mart\xc3\xad de Peralada correspon a una reconstrucci\xc3\xb3 realitzada el segle XVIII, encara que l'esgl\xc3\xa9sia existia des de l'\xc3\xa8poca rom\xc3\xa0nica."